মুর্তজা বশীর বিভিন্ন সময়ে ‘এপিটাফ’, ‘দেয়াল’, ‘প্রজাপতি’ – প্রতিটি সিরিজ গ্রন্থনায় ফর্ম বা রূপবন্ধের এক মোহময় জগৎ সৃষ্টি করেছেন। তবে বর্তমান ছাপচিত্রগুলো অনুসরণ করলে বোঝা যায়, প্রতিটি ছবিতেই একটি গল্প বা কথকতা রয়েছে। সৃষ্টির জন্মলগ্ন থেকে মৃত্যুমুহূর্তের অনুভূতি ও অমিত্মম জিজ্ঞাসার মাঝখানে ‘বাস ও মেয়েটি’ স্থাপন করলে মনে হবে বাস্তব, সত্য, অলৌকিকতা ও আধ্যাত্মচেতনার নির্যাস মুর্তজা বশীরের ছাপচিত্রে অভেদ কল্পনায় সন্নিবেশিত হয়েছে, যাকে তিনি অভিহিত করেছেন ‘মেটাফর’ বা রূপকালঙ্কার হিসেবে।